  Майя Бывальцева Удмуртиез 2030-тӥ арозь азинтонъя стратегиез таяз арын шуркынмонэ-толсуре возьматозы. Элькунын улӥсьёслэсь тужгес ӟеч ӵектонъёссэс Александр Бречалов ужкагазэн тодматон дыръя шараялоз. Со сярысь улосвыллэн тӧроез 17-тӥ гудырикошконэ стратегилы сӥзем пресс-конференциын ивортӥз. 2019-тӥ арын 4-тӥ коньывуонэ, Удмуртилэн кунлыкезлы 100 ар тырмонэз пусъёнлы кутскон сётон нуналэ, элькунэз азинтонъя стратегиен ар ортчыса тодматозы шуыса ялӥзы вал. Пандемия воштонъёс пыртӥз, но ужкагаз бордын ужаны ӧз люкеты. Ялон дырысен, кутскон инъетъёсъя югдур воштӥськиз ке но, ми со ужез быдэстыны кенешим. 4-тӥ шуркынмонэ ӧм ке но, таяз арын шуркынмонэ – толсуре ми ужранрадлкыез возьматом Александр Бречалов, Удмуртилэн тӧроезАли ужась Стратегиез 2009-тӥ арын кылдытӥзы. Со кунэз но элькунэз азинтонъя туала куронъёслы азинсконзылы уг тупа ни. Улосвыл тӧролэн верамезъя, выль Стратегилэн инъетаз экономика луоз, малы ке шуоно та удысэз азинтыса гинэ, мерлыко удысэз но азинтыны луэ. Стратегиез кылдытонлэн одӥгез валтӥсь принципез номыре ватытэк возьматон луиз. Ми стратегиез зэмос, умой радъям но мертаны луоно лэсьтом. Пусъеме потэ, ужкагаз шара луоз. Удмуртиысь котькуд улӥсь тодыны кулэ, ку солэн ёросаз, караз воштӥськонъёс луозы Александр Бречалов, Удмуртилэн тӧроезИжкарлэн тӧроез Олег Бекмеметьев карын экспертъёслэсь кенешъёссэс кылдытӥзы ни шуыса пусйиз, отчы ужбергатӥсьёс, карысь Мер палаталэн ёзчиосыз, лэсьтӥськон компаниослэн, мер огазеяськонъёслэн ыстэм муртъёссы, Кар думаысь депутатъёс пыризы. Стратегиын пуктэм ужпумъёсты быдэстон амалъёс но дыр кык ӧръёсъя пусъемын луозы: удысъёсъя но интывылъёсъя. Калыкен но ужбергатонэн ӵош элькунлэсь 2030-тӥ арозь миссизэ пусъёзы. Со вылын одӥг-кык валтӥсь показательёсты кылдытозы. Соосъя валамон луоз, мае возьманы стратегилэсь. Валаны кулэ, элькунлэн уйпалаз но лымшор пала луонлыкъёс огкадесь ӧвӧл, но соосты пайдалыко кутоно. Экономика ласянь пайдалыко амалъёс пӧлын мон муниципал кылдытэтъёлэсь валче ужамзэс адӟисько, 2009-тӥ арын кутэм Стратегиын со ӧй вал. Шуом, малы бускель муниципалитетъёсын кык шутэтскон огъетъёс пуктоно, луэ ке, интывыллэсь аспӧртэмлыксэ лыдэ басьтыса, одӥг многопрофильнойзэ пуктыны Александр Бречалов, Удмуртилэн тӧроезСтратегиын удысъёсъя 12-15 ёзэтъёс – валтӥсь ӧръёс – луозы шуыса чакламын. Нош кластер ёзэтъёсын Удмуртиез азинтонъя сизьым интывыл зонаос луозы. Котькудӥз понна экономикая валтӥсь специализациосты но инвестициосъя муниципалкуспо ӵектосъёсты пусъёзы. Кызьы вераз Александр Бречалов, ас вакытэз Александр Волков улосвылэн азинтонын гурт возёслы, со пӧлын йӧл поттонлы, саклык висъяз вал. Мынам малпамея, йӧл поттонъя но переработкая со ужъёмышъёс, кудъёссэ 2020-тӥ арын адӟиськом, Удмуртилы кунысь та ӧрын вожвылъяськыны луонлык сёто. Мар тунсыко, агропром огъетысь экспорт, кудӥз пичи ке но, асьмелэн вань, - со йӧллэсь вузъёс. Со гуртын ужась кӧня ке сюрс адями, со огсыр луон, со пичи ке но, валовой региональной продуктлэн пусйымон люкетэз, со азьланезлы луонлыкъёс Александр Бречалов, Удмуртилэн тӧроезУлосвыл кивалтӥсьлэн кылъёсызъя, стратегиез кылдытонын валтӥсь ужпумъёсты пусъёнлэсь кулэлыксэ, кылсярысь, Сарапулысь спорт огъет возьматэ. Азинскон ужанрадлыез дасяку выль огъетэз пуктонлэн кулэлыкез быриз, угось объект вань ни. Сое банклэн залогысьтыз басьтозы но лэсьтӥськонэз йылпумъялозы, оло, 2021-тӥ арын тулыслы. Со коньдэтысь уксёез но дырез трослы шыръяны юрттоз. Стратегия – со улэп ужкагаз. Ми арлы быдэ командаен, калыкен, экспертъёсын стратегиез быдэсъянэз сэрттом-пертчом но тупатонъёс пыртылом Александр Бречалов, Удмуртилэн тӧроезАлександр Бречаловлэн верамезъя, вакчи дырлы азинсконъя ужанрадлык 99 процентлы дась ни. Пресс-конференцие «Аналитический центра при правительстве России» коммерци луисьтэм огазеяськонлэн кивалтӥсезлэн воштӥсез Михаил Прядильников но пыриськиз. Огазеяськон ужанрадлыкез кылдытонын элькунлэн валтӥсь партнёрез луэ. Стратеги – со валтӥсь ужкагаз, кудӥз азьланезлы чакланъёсын пӧртэм ужкагазъёсты огазея. Вань коньдэт, вань кун программаос, вань интывылъёслэн азинскон схемаоссы, стратегилэн ужпумез – ваньзэ сое одӥг, валамон ужкагазэ огазеян Михаил Прядильников, «Аналитический центра при правительстве России» коммерци луисьтэм огазеяськонлэн кивалтӥсезлэн воштӥсезВидеоконфернци герӟет пыр вераськон борды Глазкар итӥськиз, отын нырысетӥез стратеги сессия ортчиз. Ужрадын карыл но быдэсак элькунлы кулэ луись ӵектосъёсты эскеризы. Александр Бречаловлэн верамезъя, стратеги сессиос мукет каръёсын но ортчозы: 18-тӥ гудырикошконэ – Можгаын, 19-тӥ гудырикошконэ – Воткаын, 20-тӥ гудырикошконэ – Ижкарын, 21-тӥ гудырикошконэ – Сарапулын. Удмуртиын улӥсьёс инфраструктураен, мерлыко удысэн, тазалыкез утёнэн, гурт возёсэн но ужбергатонэн герӟаськем кулэяськонъёссэс, ӵектонъёссэс, ӵектосъёссэс сайтэ гожтыны быгато. Вить тужгес тунсыко ӵектонъёсты Александр Бречалов Удмуртиысь мерлык но экономика удысъёсты 2030-тӥ арозь азинтонъя стратегиен тодматон дыръя вералоз.  Тегъёс: Политика Мерлык Ижкар Удмуртия экономиканоконьдон АлександрБречалов 100ар  